pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรียินดีรับฟังความคิดเห็นจากทุกภาคส่วน เพื่อช่วยรัฐบาลแก้ไขปัญหาไวรัสโควิด-19 ไม่นิ่งนอนใจแม้ตัวเลขผู้ติดเชื้อลดลง
วันอังคารที่ 12 พฤษภาคม 2563
นายกรัฐมนตรียินดีรับฟังความคิดเห็นจากทุกภาคส่วน เพื่อช่วยรัฐบาลแก้ไขปัญหาไวรัสโควิด-19 ไม่นิ่งนอนใจแม้ตัวเลขผู้ติดเชื้อลดลง
นายกรัฐมนตรียินดีรับฟังความคิดเห็นจากทุกภาคส่วน เพื่อช่วยรัฐบาลแก้ไขปัญหาไวรัสโควิด-19 ไม่นิ่งนอนใจแม้ตัวเลขผู้ติดเชื้อลดลง
วันนี้ (12 พ.ค. 63) เวลา 13.30 น. ณ ห้องสีฟ้า ตึกสันติไมตรี (หลังนอก) ทําเนียบรัฐบาล พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม แถลงหลังการประชุมคณะรัฐมนตรี โดยการประชุมคณะรัฐมนตรี ซึ่งมีการเว้นระยะห่าง (Social Distancing) ณ ตึกสันติไมตรี (หลังนอก) ทําเนียบรัฐบาล พร้อมขอบคุณคณะรัฐมนตรี พรรคร่วมรัฐบาล ตลอดจนแรงสนับสนุนจากภาคเอกชน ภาคธุรกิจต่าง ๆ ที่ให้ความช่วยเหลือพี่น้องประชาชน และพร้อมนําข้อเสนอแนะจากทุกภาคส่วน มาพิจารณาเพื่อแก้ไขปัญหาสถานการณ์การแพร่ระบาดของเชื้อไวรัสโควิด-19
นายกรัฐมนตรีย้ําว่า แม้จํานวนตัวเลขผู้ติดเชื้อจะลดน้อยลงแต่นิ่งนอนใจไม่ได้ ยังต้องอาศัยความร่วมมือจากทุกฝ่าย เพื่อไม่ให้จํานวนตัวเลขผู้ติดเชื้อเพิ่มมากขึ้น อย่างไรก็ตาม จะมีการหารือมาตรการผ่อนปรนระยะที่ 2 และในระยะที่ 3 เพราะรัฐบาลเห็นใจและต้องการบรรเทาผลกระทบผู้มีรายได้น้อย ขณะเดียวกันก็ให้เศรษฐกิจดําเนินต่อไปได้ รวมทั้งรักษาศักยภาพห่วงโซ่การผลิตของไทยทั้งการแปรรูป การตลาด การท่องเที่ยว การบริการ ที่ทํารายได้ให้แก่ประเทศไทยมาตลอด ทั้งนี้ นายกรัฐมนตรียืนยันว่า พ.ร.ก. กู้เงินฯ นั้นมีจุดประสงค์เพื่อเยียวยาพี่น้องประชาชนที่ได้รับความเดือดร้อน ซึ่งต้องปฏิบัติตามข้อกฎหมาย รวมถึงดูแลจัดสรรงบประมาณในระยะยาวทั้งงบประมาณประจําปี 2564 และ ปี 2565 ด้วย
นายกรัฐมนตรียังกล่าวเพิ่มเติมถึงการขยายระยะเวลาการใช้ พ.ร.ก. ฉุกเฉินฯ ว่า ต้องผ่านการหารือจากที่ประชุมศบค. โดยคํานึงถึงมาตรฐานด้านสาธารณสุขเป็นหลัก ผลสํารวจความคิดเห็นโดยสื่อมวลชนปรากฏว่า มีผู้เห็นชอบให้ขยายระยะเวลาการใช้ พ.ร.ก. ฉุกเฉินฯ ถึงร้อยละ 88 และไม่เห็นชอบร้อยละ 12 ซึ่งเป็นการสํารวจของความคิดเห็นโดยสื่อมวลชนเอง ยืนยันว่ารัฐบาลยังไม่มีการจัดทําผลสํารวจความคิดเห็น โอกาสนี้ นายกรัฐมนตรียังย้ําถึงความมั่นคงว่า ขณะนี้เป็นช่วงสถานการณ์วิกฤตที่ประชาชนได้รับความเดือดร้อน รัฐบาลมุ่งมั่นเพียงแต่การช่วยเหลือเยียวยาประชาชน การกระทําใด ๆ ที่ไม่ดีถือว่าไม่เหมาะสมทั้งสิ้น
.................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-การปรับปรุงการจัดเก็บภาษีเงินได้บุคคลธรรมดาสำหรับเงินปันผลหรือเงินส่วนแบ่งของกำไรที่ได้รับจากการลงทุนตามโครงการจัดการลงทุนกลุ่มอาเซียน
วันอังคารที่ 20 พฤศจิกายน 2561
การปรับปรุงการจัดเก็บภาษีเงินได้บุคคลธรรมดาสําหรับเงินปันผลหรือเงินส่วนแบ่งของกําไรที่ได้รับจากการลงทุนตามโครงการจัดการลงทุนกลุ่มอาเซียน
ในการประชุมคณะรัฐมนตรีเมื่อวันที่ 20 พฤศจิกายน 2561 คณะรัฐมนตรีได้มีมติเห็นชอบร่างพระราชกฤษฎีกาออกตามความในประมวลรัษฎากร ว่าด้วยการลดอัตราและยกเว้นรัษฎากร (ฉบับที่..) พ.ศ. ....
ในการประชุมคณะรัฐมนตรีเมื่อวันที่ 20 พฤศจิกายน 2561 คณะรัฐมนตรีได้มีมติเห็นชอบร่างพระราชกฤษฎีกาออกตามความในประมวลรัษฎากร ว่าด้วยการลดอัตราและยกเว้นรัษฎากร (ฉบับที่..) พ.ศ. .... (การปรับปรุงการจัดเก็บภาษีเงินได้บุคคลธรรมดาสําหรับเงินปันผลหรือเงินส่วนแบ่งของกําไรที่ได้รับจากการลงทุนตามโครงการจัดการลงทุนกลุ่มอาเซียน (ASEAN Collective Investment Scheme: ASEAN CIS)) ตามที่กระทรวงการคลังเสนอ โดยกําหนดให้ผู้มีเงินได้ที่อยู่ในประเทศไทยและได้รับเงินปันผลหรือเงินส่วนแบ่งของกําไรจากโครงการจัดการลงทุนกลุ่มอาเซียน ซึ่งยอมให้หักภาษีเงินได้ ณ ที่จ่ายในอัตราร้อยละ 10 ของเงินได้ สามารถเลือกไม่นําเงินได้ดังกล่าวไปรวมคํานวณภาษีเงินได้บุคคลธรรมดาเช่นเดียวกันกับเงินส่วนแบ่งของกําไรที่ได้รับจากกองทุนรวมไทย
การปรับปรุงการจัดเก็บภาษีดังกล่าว จะทําให้การจัดเก็บภาษีมีความเป็นกลางเนื่องจากเงินปันผลหรือเงินส่วนแบ่งของกําไรที่ได้รับจากโครงการจัดการลงทุนกลุ่มอาเซียนและที่ได้รับจากกองทุน รวมไทยมีภาระภาษีที่เท่าเทียมกัน นอกจากนั้น การเสนอขายหน่วยของโครงการจัดการลงทุนกลุ่มอาเซียน ในไทย จะทําให้ผู้ลงทุนในไทยโดยเฉพาะรายย่อยมีทางเลือกในการลงทุนมากขึ้น มีโอกาสเพิ่มผลตอบแทนจากการลงทุน รวมทั้งส่งผลให้การแข่งขันในตลาดทุนไทยเพิ่มขึ้น อันจะช่วยสนับสนุนการพัฒนาตลาดทุนไทย
ศูนย์สารนิเทศสรรพากร (RD Intelligence Center)
โทร. 1161
รัฐบาลไทย-ข่าวทำเนียบรัฐบาล-รัฐบาลเห็นชอบยกเว้นค่าทางด่วนหมายเลข 7และ 9 ช่วงปีใหม่
วันพุธที่ 18 ธันวาคม 2562
รัฐบาลเห็นชอบยกเว้นค่าทางด่วนหมายเลข 7และ 9 ช่วงปีใหม่
วันพุธที่ 18 ธันวาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ครม. เห็นชอบยกเว้นค่าธรรมเนียมการใช้ยานยนต์บนทางหลวงพิเศษ สายกรุงเทพมหานคร - บ้านฉาง และทางหลวงพิเศษ สายถนนวงแหวนรอบนอก (ถนนกาญจนาภิเษก) ตอนบางปะอิน - บางพลี ตอนพระประแดง - บางแค ช่วงพระประแดง - ต่างระดับบางขุนเทียน เพื่ออํานวยความสะดวกให้กับประชาชนที่เดินทางกลับภูมิลําเนาในช่วงเทศกาลปีใหม่ โดยให้มีผลตั้งแต่เวลา 00.01 น. ของวันที่ 27 ธ.ค. 62 จนถึงเวลา 24.00 น. ของวันที่ 3 ม.ค. 63 ซึ่งมาตรการนี้จะช่วยลดปัญหาการจราจรติดขัดบริเวณหน้าด่านเก็บเงิน และยังช่วยลดการใช้พลังงานของประเทศอีกด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ความตกลงเพื่อการเว้นการเก็บภาษีซ้อนไทย – กัมพูชา มีผลใช้บังคับแล้ว
วันพฤหัสบดีที่ 11 มกราคม 2561
ความตกลงเพื่อการเว้นการเก็บภาษีซ้อนไทย – กัมพูชา มีผลใช้บังคับแล้ว
ความตกลงเพื่อการเว้นการเก็บภาษีซ้อนระหว่างประเทศไทย – กัมพูชา มีผลบังคับใช้แล้ว ตั้งแต่วันที่ 26 ธันวาคม 2560 โดยผู้เสียภาษีจะสามารถใช้สิทธิประโยชน์ทางภาษีได้ ตั้งแต่วันที่ 1 มกราคม 2561 เป็นต้นไป
นายประสงค์ พูนธเนศ อธิบดีกรมสรรพากร เปิดเผยว่า “ความตกลงเพื่อการเว้นการเก็บภาษีซ้อนระหว่างประเทศไทย – กัมพูชา มีผลบังคับใช้แล้ว ตั้งแต่วันที่ 26 ธันวาคม 2560 โดยผู้เสียภาษีจะสามารถใช้สิทธิประโยชน์ทางภาษีได้ ตั้งแต่วันที่ 1 มกราคม 2561 เป็นต้นไป ผลของความตกลงดังกล่าว จะเป็นประโยชน์ต่อผู้เสียภาษีในการขจัดหรือบรรเทาภาระภาษีซ้ําซ้อนระหว่างประเทศ เสริมสร้างบรรยากาศการลงทุนระหว่างกัน ทําให้ประเทศไทยสามารถแข่งขันกับประเทศอื่นๆ ได้เพิ่มมากขึ้น เช่น หากนักลงทุนไทยได้รับเงินได้ประเภทเงินปันผล ดอกเบี้ย หรือค่าสิทธิ จากกัมพูชา ก็จะได้รับการลดอัตราภาษีที่ต่ํากว่าอัตราภาษีภายในประเทศ ดังนั้น ผู้เสียภาษีหรือนักลงทุนไทยที่ทําธุรกรรมหรือมีภาระภาษีจากการประกอบธุรกิจระหว่างประเทศไทยและกัมพูชา สามารถนําความตกลงดังกล่าวมาพิจารณาเพื่อใช้สิทธิประโยชน์ทางภาษีได้”
ทั้งนี้ ความตกลงเพื่อการเว้นการเก็บภาษีซ้อนไทย – กัมพูชา นับเป็นความตกลงเพื่อการเว้นการเก็บภาษีซ้อนฉบับที่ 61 ที่รัฐบาลไทยจัดทํากับรัฐบาลต่างประเทศ
สําหรับผู้ที่มีข้อสงสัย สามารถศึกษารายละเอียดของความตกลงเพื่อการเว้นการเก็บภาษีซ้อนของทั้ง 61 ประเทศ ได้ที่เว็บไซต์กรมสรรพากร www.rd.go.th เมนูความรู้เรื่องภาษี หรือสอบถามรายละเอียดเพิ่มเติมได้ที่ศูนย์สารนิเทศสรรพากร (RD Intelligence Center) โทร. 1161
กรมสรรพากร สํานักงานเลขานุการกรม ส่วนประชาสัมพันธ์
โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-อว. จัดงาน “กิจกรรมการสร้างความรู้ ความเข้าใจ ในการยกระดับโอทอปด้วยวิทยาศาสตร์ เทคโนโลยี และนวัตกรรม” พื้นที่จังหวัดพิจิตร
วันอังคารที่ 29 ตุลาคม 2562
อว. จัดงาน “กิจกรรมการสร้างความรู้ ความเข้าใจ ในการยกระดับโอทอปด้วยวิทยาศาสตร์ เทคโนโลยี และนวัตกรรม” พื้นที่จังหวัดพิจิตร
อว. จัดงาน “กิจกรรมการสร้างความรู้ ความเข้าใจ ในการยกระดับโอทอปด้วยวิทยาศาสตร์ เทคโนโลยี และนวัตกรรม” พื้นที่จังหวัดพิจิตร
วันจันทร์ที่ 28 ตุลาคม 2562 เวลา 9.30 น.นายเพิ่มสุข สัจจาภิวัฒน์หัวหน้าผู้ตรวจราชการกระทรวงการอุดมศึกษา วิทยาศาสตร์ วิจัยและนวัตกรรม กล่าวเปิดงาน โดยมีนายเกรียงวิชญ์ เตชวิทยไวทินรองผู้ว่าราชการจังหวัดพิจิตร และนายประสิทธิชัย นรากรณ์ผู้ช่วยอธิการบดีมหาวิทยาลัยราชภัฏพิบูลสงคราม ร่วมพิธีเปิด“กิจกรรมการสร้างความรู้ ความเข้าใจ ในการยกระดับโอทอปด้วยวิทยาศาสตร์ เทคโนโลยี และนวัตกรรม”(กิจกรรมโอทอปสัญจร) ณ ห้องจินดารัตน์ แกรนด์ ฮอลล์ โรงแรมมีพรสวรรค์ แกรนด์ โฮเทล แอนด์ รีสอร์ท จังหวัดพิจิตร จัดโดยสํานักงานปลัดกระทรวงการอุดมศึกษา วิทยาศาสตร์ วิจัยและนวัตกรรม ร่วมกับมหาวิทยาลัยราชภัฏพิบูลสงคราม และจังหวัดพิจิตร มีกลุ่มผู้ประกอบการเข้าร่วม 64 กลุ่ม และมีจํานวนผู้เข้าร่วมงานประมาณ 200 คน ภายในงานประกอบไปบูธแสดงสินค้าโอทอป กิจกรรมการแนะนําโครงการพัฒนาผลิตภัณฑ์ชุมชน ของสํานักงานปลัดกระทรวงการอุดมศึกษา วิทยาศาสตร์ วิจัยและนวัตกรรม ปีงบประมาณ พ.ศ. 2563 พร้อมอภิปรายการ“ยกระดับโอทอปด้วย วทน. อย่างไร”ตามหัวข้อหลักทั้ง 3 หัวข้อคือ
1.การพัฒนาบรรจุภัณฑ์
2.มาตรฐานผลิตภัณฑ์ (อย.มผช.)
3.การพัฒนาผลิตภัณฑ์โอทอปให้ได้มาตรฐาน
โดยผู้ทรงคุณวุฒิจากหน่วยงานในสังกัด อว. และผู้ทรงคุณวุฒิตัวแทนหน่วยงานราชการของจังหวัดพิจิตร มาให้ความรู้และแนวทางในการผลิตสินค้าโอทอป
ในช่วงบ่ายจะเป็นกิจกรรม“STI for OTOP Upgrade Matching"ให้คําปรึกษาเชิงลึกเพื่อแก้ปัญหาและพัฒนาผลิตภัณฑ์ของผู้ประกอบการ และรับสมัครผู้ประกอบการตามแนวทางคูปองวิทย์เพื่อโอทอป 6 ด้าน โดยแบ่งเป็นกลุ่มย่อย 3 กลุ่มผลิตภัณฑ์ ประกอบด้วย
1.อาหาร - เครื่องดื่ม
2.สมุนไพรที่ไม่ใช่อาหาร
3.ผ้า, เครื่องแต่งกาย และของใช้
เผยแพร่ข่าว : นายธัชนนท์ บุญหล้า
ส่วนสื่อสารองค์กร สํานักบริหารกลาง
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล- รัฐบาลปฏิเสธสั่งรื้อถอนทุบทำลายเทวรูปภายในวัด ชี้เป็นดุลพินิจของคณะสงฆ์ที่อยากเห็นความถูกต้องเหมาะสมตามหลักธรรมคำสอนและพระวินัย เชื่อชาวพุทธส่วนใหญ่เข้าใจและยอมรับได้
วันอังคารที่ 24 ตุลาคม 2560
รัฐบาลปฏิเสธสั่งรื้อถอนทุบทําลายเทวรูปภายในวัด ชี้เป็นดุลพินิจของคณะสงฆ์ที่อยากเห็นความถูกต้องเหมาะสมตามหลักธรรมคําสอนและพระวินัย เชื่อชาวพุทธส่วนใหญ่เข้าใจและยอมรับได้
รัฐบาลปฏิเสธสั่งรื้อถอนทุบทําลายเทวรูปภายในวัด ชี้เป็นดุลพินิจของคณะสงฆ์ที่อยากเห็นความถูกต้องเหมาะสมตามหลักธรรมคําสอนและพระวินัย เชื่อชาวพุทธส่วนใหญ่เข้าใจและยอมรับได้
วันนี้ (22 ต.ค. 60) พลโท สรรเสริญ แก้วกําเนิด โฆษกประจําสํานักนายกรัฐมนตรี กล่าวถึงกระแสข่าวที่มีการส่งต่อกันในสื่อออนไลน์ว่า พลเอก ประยุทธ์ จันทร์โอชา นายกรัฐมนตรี สั่งให้รื้อถอนทุบทําลายรูปปั้น องค์เทพ หรือสิ่งที่เป็นความเชื่อของกลุ่มบุคคลบางกลุ่มซึ่งไม่สอดคล้องกับหลักทางศาสนา ออกจากวัดทุกวัด ว่า เรื่องดังกล่าวไม่เป็นความจริง เพราะความจริงคือการดําเนินงานภายในของคณะสงฆ์ที่ได้พิจารณาแล้วว่าสิ่งใดถูกต้องเหมาะสม
“นายกฯ ได้รับทราบข้อมูลว่า มหาเถรสมาคมได้มีหนังสือแจ้งไปยังเจ้าคณะทุกเขตในกรุงเทพมหานครและทั่วประเทศ เรื่อง ห้ามติดแผ่นป้ายโฆษณาพระพุทธรูป พระเครื่อง วัตถุมงคล และเทวรูปในที่ต่าง ๆ โดยให้เหตุผลว่า ปัจจุบันมีกลุ่มบุคคลใช้ความเชื่อทางศาสนาไปแสวงหาผลประโยชน์ด้วยการโฆษณาสรรพคุณพระบูชาและวัตถุมงคล มีการอ้างที่มาของวัสดุที่ใช้สร้างพระบูชา วัตถุมงคล เทวรูป และอิทธิฤทธิ์ปาฏิหาริย์ต่าง ๆ โดยไม่คํานึงถึงหลักธรรมคําสอนที่แท้จริงของพระพุทธศาสนา จึงขอให้เจ้าคณะทุกเขตสอดส่องดูแลการโฆษณาจัดสร้างพระบูชา วัตถุมงคล และเทวรูปอย่างใกล้ชิด เพื่อให้มีการเผยแผ่ธรรมะอย่างถูกต้อง นอกจากนี้ พระอุโบสถหรืออุโบสถนั้นเป็นสถานที่ที่พระภิกษุสงฆ์ใช้ทําสังฆกรรมตามพระวินัย ดังนั้น วัดทุกวัดจึงไม่ควรจําหน่ายพระบูชา วัตถุมงคล และเทวรูปต่าง ๆ ภายในและบริเวณพระอุโบสถหรืออุโบสถ”
ทั้งนี้ นายกรัฐมนตรีเน้นย้ําว่า กรณีดังกล่าวถือเป็นดุลพินิจของคณะสงฆ์ที่ต้องการเห็นสิ่งที่ถูกต้องเหมาะสมตามหลักธรรมคําสอนและพระวินัยเกิดขึ้น โดยแต่ละวัดจะพิจารณารื้อถอน ทุบทําลายรูปปั้นหรือเทวรูปที่อยู่ภายในวัด รวมทั้งงดจําหน่ายพระบูชาและวัตถุมงคลเอง ส่วนทางด้านของพุทธศาสนิกชนนั้นเชื่อว่าส่วนใหญ่มีความเข้าใจและยอมรับได้ เนื่องจากอยากเห็นความเปลี่ยนแปลงของวงการพระพุทธศาสนาในทางที่ดีขึ้นเช่นเดียวกัน
........
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.พม. สั่ง สค. เร่งแก้ไขปัญหาการล่วงละเมิดหรือคุกคามทางเพศในการทำงานอย่างจริงจัง
วันอังคารที่ 21 เมษายน 2563
รมว.พม. สั่ง สค. เร่งแก้ไขปัญหาการล่วงละเมิดหรือคุกคามทางเพศในการทํางานอย่างจริงจัง
รมว.พม. สั่ง สค. เร่งแก้ไขปัญหาการล่วงละเมิดหรือคุกคามทางเพศในการทํางานอย่างจริงจัง
วันนี้ (21 เม.ย. 63) เวลา 14.30 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยว่า การประชุมคณะรัฐมนตรี (ครม.) ในวันนี้ กระทรวงการพัฒนาสังคมและความมั่นคงของมนุษย์ (พม.) ได้เสนอเรื่องร่างมาตรการในการป้องกันและแก้ไขปัญหาการล่วงละเมิดหรือคุกคามทางเพศในการทํางาน ให้ที่ประชุม ครม. พิจารณา โดยที่ประชุมได้เห็นชอบร่างมาตรการฯ และรับทราบการมีศูนย์ประสานการป้องกันและแก้ไขปัญหาการล่วงละเมิดทางเพศหรือคุกคามทางเพศในการทํางาน (ศปคพ.) โดยให้กรมกิจการสตรีและสถาบันครอบครัว (สค.) ดําเนินการ ทั้งนี้ พลเอก ประยุทธ์ จันทร์โอชา นายกรัฐมนตรีได้กําชับว่าให้ดําเนินการในเรื่องดังกล่าวอย่างเป็นรูปธรรม มีการพิจารณาความผิดทางวินัย อย่างจริงจัง ให้ดําเนินการอย่างมีมาตรฐานทุกหน่วยงาน และให้มีการคุ้มครองผู้ร้องทุกข์ พร้อมทั้งขอให้ติดตามเรื่องนี้ อย่าให้เป็นเพียงแผนงาน
นายจุติ กล่าวเพิ่มเติมว่า หลังจากประชุม ครม. ตนจึงได้ให้นางสาวอุษณี กังวารจิตต์ อธิบดีกรมกิจการสตรีและสถาบันครอบครัว มาหารือในสิ่งที่นายกรัฐมนตรี ได้กําชับและอยากให้ทําจริงจัง ซึ่งในวันนี้มีเรื่องราวร้องเรียนอยู่หลายเรื่อง และจะมอบหมายภารกิจให้อธิบดี สค. ไปติดตามสอบสวน เพื่อให้เกิดความเป็นธรรมกับผู้ที่ถูกล่วงละเมิดทางเพศ และทําให้เห็นว่ารัฐบาลนี้ไม่ใช่เพียงแค่ให้ผ่านมาตรการเท่านั้น แต่ในเชิงปฏิบัติและให้ความเป็นธรรมของผู้ที่ถูกล่วงละเมิดต้องทําให้ได้ผลอย่างเป็นรูปธรรมชัดเจนต่อไป ทั้งนี้ หากถูกล่วงละเมิดทางเพศหรือคุกคามทางเพศในการทํางาน และพบเห็นผู้ประสบปัญหาดังกล่าว สามารถโทรแจ้ง ศูนย์ช่วยเหลือสังคมสายด่วน พม. โทร. 1300 บริการฟรี 24 ชม. ซึ่งกระทรวง พม. พร้อมให้คําปรึกษาและช่วยเหลืออย่างเต็มที่
รัฐบาลไทย-ข่าวทำเนียบรัฐบาล-อก. เร่งขับเคลื่อนแผนแม่บทการบริหารจัดการแร่  เพื่อให้การพิจารณาอนุญาตเป็นไปตามกฎหมายแร่ฉบับใหม่
วันอังคารที่ 24 เมษายน 2561
อก. เร่งขับเคลื่อนแผนแม่บทการบริหารจัดการแร่  เพื่อให้การพิจารณาอนุญาตเป็นไปตามกฎหมายแร่ฉบับใหม่
กระทรวงอุตสาหกรรม โดยกรมอุตสาหกรรมพื้นฐานและการเหมืองแร่ เร่งหารือ สศช. ขับเคลื่อนแผนแม่บทการบริหารจัดการแร่ เพื่อให้การพิจารณาอนุญาตดําเนินการได้ตามกฎหมายแร่ฉบับใหม่
กระทรวงอุตสาหกรรม โดยกรมอุตสาหกรรมพื้นฐานและการเหมืองแร่ เร่งหารือ สศช. ขับเคลื่อนแผนแม่บทการบริหารจัดการแร่ เพื่อให้การพิจารณาอนุญาตดําเนินการได้ตามกฎหมายแร่ฉบับใหม่
นายวิษณุ ทับเที่ยง อธิบดีกรมอุตสาหกรรมพื้นฐานและการเหมืองแร่ เปิดเผยว่า กระทรวงอุตสาหกรรม (อก.) โดยกรมอุตสาหกรรมพื้นฐานและการเหมืองแร่ และกระทรวงทรัพยากรธรรมชาติและสิ่งแวดล้อม โดยกรมทรัพยากรธรณี ได้ดําเนินการร่วมกันภายใต้คณะกรรมการนโยบายบริหารจัดการแร่แห่งชาติ (คนร.) จัดทําแผนแม่บทการบริหารจัดการแร่ พ.ศ. 2560 - 2564 ตามลําดับขั้นตอนและกรอบระยะเวลาที่ได้ประกาศไว้ ซึ่งได้ดําเนินการจัดทําแผนแม่บทการบริหารจัดการแร่เสร็จเรียบร้อยแล้วตั้งแต่เมื่อวันที่ 7 ธันวาคม 2560 ปัจจุบันอยู่ในขั้นตอนสุดท้ายในการนําเสนอคณะรัฐมนตรีพิจารณาให้ความเห็นชอบ โดยล่าสุดคณะกรรมการพัฒนาการเศรษฐกิจและสังคมแห่งชาติได้มีความเห็นให้ปรับปรุงรายละเอียดบางประการในแผนแม่บทการบริหารจัดการแร่
“กรมอุตสาหกรรมพื้นฐานและการเหมืองแร่ มิได้นิ่งนอนใจ จะร่วมกับกรมทรัพยากรธรณีและผู้ประกอบการเหมืองแร่ เร่งดําเนินการหารือทําความเข้าใจกับสํานักงานคณะกรรมการพัฒนาการเศรษฐกิจและสังคมแห่งชาติ (สศช.) ในการนําแผนแม่บทการบริหารจัดการแร่เสนอคณะรัฐมนตรีให้ความเห็นชอบโดยเร็ว เพื่อให้การพิจารณาอนุญาตหรือต่ออายุประทานบัตรสามารถดําเนินการได้ตามบทบัญญัติของพระราชบัญญัติแร่ พ.ศ. 2560 ไม่เป็นอุปสรรคต่อการประกอบการของภาคเอกชน และการพัฒนาเศรษฐกิจของประเทศในช่วงระยะเวลาเปลี่ยนผ่านขณะนี้” นายวิษณุ กล่าวทิ้งท้าย
23 เมษายน 2561
รัฐบาลไทย-ข่าวทำเนียบรัฐบาล-'แรงงาน' ปล่อยแพลตฟอร์ม Smart Job Wallet  จัดหางานรูปแบบใหม่
วันอังคารที่ 16 มิถุนายน 2563
'แรงงาน' ปล่อยแพลตฟอร์ม Smart Job Wallet  จัดหางานรูปแบบใหม่
กรมการจัดหางาน เปิดตัวแพลตฟอร์ม “บัตรดิจิทัล (Smart Job Wallet)” บริการจัดหางานรูปแบบใหม่ รองรับการใช้งานของบัตรดิจิทัลเพื่อการจ้างงานในรูปแบบ QR Code จับคู่คนหางานกับนายจ้าง
นายสุชาติ พรชัยวิเศษกุล อธิบดีกรมการจัดหางาน กล่าวว่า จากสถานการณ์การแพร่ระบาดของโรค COVID-19 ในประเทศไทย ได้ทําให้ทุกอย่างเปลี่ยนแปลงไป จนกลายเป็นความปกติใหม่ที่เรียกว่า “New Normal” ทั้งรูปแบบการใช้ชีวิตของประชาชนรวมถึงรูปแบบและเครื่องมือที่เกี่ยวกับการจ้างงาน เช่น การให้ความสําคัญกับการเว้นระยะห่างทางสังคม (Social Distancing) เป็นต้น ประกอบกับ การที่ภาครัฐมีมาตรการผ่อนคลาย ให้บางกิจการได้เปิดดําเนินการอีกครั้ง ซึ่งทําให้แรงงานบางส่วนได้กลับเข้าสู่ระบบการจ้างงานแล้ว แต่อย่างไรก็ดี ยังพบว่า มีบางส่วนที่ยังคงว่างงานอยู่
กรมการจัดหางาน จึงได้ปรับมาตรฐานการให้บริการจัดหางาน แบบเชิงรุก เพื่อเป็นการเพิ่มช่องทางให้ประชาชนเข้าถึงบริการหางานได้ง่ายมากยิ่งขึ้นเพื่อรองรับการเปลี่ยนแปลง กรมการจัดหางานจึงได้พัฒนาแพลตฟอร์มการจ้างงานรูปแบบใหม่ใน ชื่อ “บัตรดิจิทัล (Smart Job Wallet)” โดยให้บริการรูปแบบ QR Code มีวิธีใช้งานง่าย 3 ขั้นตอน ได้แก่ 1)เปิดเว็บไซต์ smartjob.doe.go.th 2)ลงทะเบียน/เข้าสู่ระบบ 3)ไปที่เมนูดาวน์โหลดบัตรดิจิทัล Smart Job Wallet สามารถใช้ได้ทั้งในระบบปฏิบัติการ IOS และ Android (ระบบ Android จะต้องติดตั้งแอปพลิเคชั่น Mywallet ก่อน)
สามารถนําบัตรดิจิทัล (Smart Job Wallet)” ไปใช้ได้ 3 ช่องทาง คือ 1. ทางระบบอินเทอร์เน็ต ช่องทางนี้ผู้ใช้บริการจะได้รับข้อมูลแบบ Real Time เนื่องจากใช้ฐานข้อมูลเดียวกันกับระบบ Smart Job 2. ที่สํานักงานจัดหางาน โดยนําบัตรดิจิทัลแสดงตนแทนบัตรประจําตัวนายจ้าง และบัตรประจําตัวประชาชน 3. งานนัดพบแรงงาน โดยไม่ต้องใช้เอกสาร (Paperless)
สอบถามรายละเอียดเพิ่มเติมเกี่ยวกับการใช้งานบัตรดิจิทัล (Smart Job Wallet) ได้ที่ สํานักงานจัดหางานทุกจังหวัด สํานักงานจัดหางานกรุงเทพมหานครพื้นที่ 1-10 หรือสายด่วนกระทรวงแรงงาน โทร.1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-นายกรัฐมนตรีเตรียมลงพื้นที่ตรวจราชการจังหวัดปัตตานีและจังหวัดสงขลา พร้อมประชุมคณะรัฐมนตรีนอกสถานที่ ครั้งที่ 3/2560 ณ จังหวัดสงขลา
วันศุกร์ที่ 24 พฤศจิกายน 2560
นายกรัฐมนตรีเตรียมลงพื้นที่ตรวจราชการจังหวัดปัตตานีและจังหวัดสงขลา พร้อมประชุมคณะรัฐมนตรีนอกสถานที่ ครั้งที่ 3/2560 ณ จังหวัดสงขลา
นายกรัฐมนตรีเตรียมลงพื้นที่ตรวจราชการจังหวัดปัตตานีและจังหวัดสงขลา พร้อมประชุมคณะรัฐมนตรีนอกสถานที่ ครั้งที่ 3/2560 ณ จังหวัดสงขลา
พลเอก ประยุทธ์ จันทร์โอชา นายกรัฐมนตรีและคณะรัฐมนตรีมีกําหนดประชุมคณะรัฐมนตรีนอกสถานที่ อย่างเป็นทางการ ครั้งที่ 3/2560 ในวันอังคาร ที่ 28 พฤศจิกายน 2560 ณ มหาวิทยาลัยเทคโนโลยีราชมงคลศรีวิชัย อําเภอเมือง จังหวัดสงขลา โดยในวันจันทร์ที่ 27 พฤศจิกายน 2560 นายกรัฐมนตรีมีกําหนดการลงพื้นที่จังหวัดปัตตานีเพื่อพบปะประชาชน   พร้อมติดตามความก้าวหน้าของโครงการ “สามเหลี่ยม มั่นคง มั่งคั่ง ยั่งยืน”
ในโอกาสนี้ นายกรัฐมนตรีจะได้ติดตามประเด็นปัญหาความเดือดร้อนของประชาชน และพบปะรับฟังความคิดเห็นจากภาคประชาชน กลุ่มผู้นําท้องถิ่น ภาคเอกชนในพื้นที่จังหวัดภาคใต้ และจังหวัดชายแดนใต้เพื่อรับทราบปัญหา ความเดือดร้อน และข้อเสนอแนะ รวมถึงการสร้างการรับรู้ของประชาชนกลุ่มต่าง ๆ ต่อนโยบายและการดําเนินแผนงาน โครงการของรัฐบาล ในรอบ 3 ปี รวมทั้งเพื่อเป็นการสร้างขวัญและกําลังใจแก่เจ้าหน้าที่รัฐและประชาชนในพื้นที่
สําหรับกําหนดการลงพื้นที่และประชุมคณะรัฐมนตรีนอกสถานที่อย่างเป็นทางการ มีดังนี้ วันจันทร์ ที่ 27 พฤศจิกายน 2560 นายกรัฐมนตรีออกเดินทางจากท่าอากาศยานทหาร 2 กองบิน 6 ดอนเมือง กรุงเทพฯ ไปยังสนามบินบ่อทอง (กองกําลังทางอากาศยานทหารเฉพาะกิจที่ 9) ตําบลบ่อทอง อําเภอหนองจิก จังหวัดปัตตานี จากนั้น เดินทางต่อไปยังตลาดกลางปศุสัตว์จังหวัดชายแดนภาคใต้ ตําบลบางเขา อําเภอหนองจิก เพื่อเป็นประธานเปิดตลาดกลางปศุสัตว์จังหวัดชายแดนใต้ เยี่ยมชมตลาดและพบปะประชาชน รวมถึงเยี่ยมชมพื้นที่เกษตรอุตสาหกรรมแปรรูปโรงงานน้ํามันปาล์ม และรับฟังรายงานความก้าวหน้าพื้นที่การลงทุนเกษตรอุตสาหกรรมของภาคเอกชนตามโครงการเมืองต้นแบบ “สามเหลี่ยม มั่นคง มั่งคั่ง ยั่งยืน”
ช่วงบ่าย นายกรัฐมนตรีมีกําหนดการประชุมติดตามงานด้านความมั่นคงและการพัฒนาจังหวัดชายแดนภาคใต้ ณ ห้องประชุมอาคารสมาคมนายทหารสัญญาบัตร กองพลทหารราบที่ 15 ต่อจากนั้น นายกรัฐมนตรีจะพบผู้นําท้องถิ่นของจังหวัดชายแดนภาคใต้ ณ ห้องจัดเลี้ยงอาคารสมาคมนายทหารสัญญาบัตร หลังจากนั้น นายกรัฐมนตรีจะเดินทางโดยเฮลิคอปเตอร์ไปยังสนามบินสงขลา ฐานทัพเรือสงขลา กองทัพเรือภาคที่ 2 เพื่อร่วมประชุมการพัฒนาเศรษฐกิจและสังคมจังหวัดชายแดนภาคใต้ (Working Dinner) ณ ห้องประชุม สมิหลา โรงแรมบีพี สมิหลา บีช จังหวัดสงขลา
วันอังคารที่ 28 พฤศจิกายน 2560 ก่อนการประชุมคณะรัฐมนตรี นายกรัฐมนตรีมีกําหนดสักการะอุนสาวรีย์กรมหลวงชุมพรเขตอุดมศักดิ์ ก่อนจะพบปะนักศึกษา และเยี่ยมชมนิทรรศการ จากนั้น นายกรัฐมนตรีจะเป็นประธานประชุมคณะรัฐมนตรีอย่างเป็นทางการนอกสถานที่ ครั้งที่ 3/2560 ณ ห้องประชุมศรีวิศวะ อาคารคณะวิศวกรรมศาสตร์ มหาวิทยาลัยเทคโนโลยีราชมงคลศรีวิชัย
ช่วงบ่าย ณ หอประชุมอาคารเอนกประสงค์ มหาวิทยาลัยเทคโนโลยีศรีวิชัย นายกรัฐมนตรีมีกําหนดการพบปะประชาชนและมอบหนังสืออนุญาตให้เข้าทําประโยชน์หรืออยู่อาศัยในเขตป่าสงวนแห่งชาติให้แก่ผู้ว่าราชการจังหวัด 7 จังหวัด (ตรัง นครศรีธรรมราช นราธิวาส พังงา พัทลุง ระนอง สุราษฎร์ธานี) ก่อนเดินทางกลับกรุงเทพมหานคร
-------------------------------------------
รัฐบาลไทย-ข่าวทำเนียบรัฐบาล-ศบค.มท. แจ้งทุกจังหวัดอำนวยความสะดวกแรงงานชาวเมียนมาเดินทางกลับประเทศผ่านช่องทางในพื้นที่จังหวัดชายแดน [กระทรวงมหาดไทย]
วันศุกร์ที่ 22 พฤษภาคม 2563
ศบค.มท. แจ้งทุกจังหวัดอํานวยความสะดวกแรงงานชาวเมียนมาเดินทางกลับประเทศผ่านช่องทางในพื้นที่จังหวัดชายแดน [กระทรวงมหาดไทย]
ศบค.มท. แจ้งทุกจังหวัดอํานวยความสะดวกแรงงานชาวเมียนมาเดินทางกลับประเทศผ่านช่องทางในพื้นที่จังหวัดชายแดน
วันนี้ (22 พ.ค.63) ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย (ศบค.มท.) เปิดเผยว่า ด้วยได้รับแจ้งจากกระทรวงการต่างประเทศเกี่ยวกับการนําแนวทางปฏิบัติในการเดินทางกลับประเทศของแรงงานชาวเมียนมาผ่านช่องทางในพื้นที่จังหวัดชายแดน ซึ่งที่ประชุมศูนย์ปฏิบัติการมาตรการเดินทางเข้าออกประเทศและการดูแลคนไทยในต่างประเทศ (ศปก.กต.) ได้ให้ความเห็นชอบและเสนอที่ประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด – 19) ซึ่งที่ประชุมได้รับทราบและให้ความเห็นชอบในหลักการให้แรงงานเมียนมาเคลื่อนย้ายไปยังจังหวัดชายแดนไทย – เมียนมา เพื่อเดินทางกลับเมียนมาได้ และกระทรวงการต่างประเทศได้ขอให้กระทรวงมหาดไทยพิจารณาดําเนินการในส่วนที่เกี่ยวข้องตามอํานาจหน้าที่
เพื่อให้การเดินทางกลับประเทศของแรงงานชาวเมียนมาผ่านช่องทางในพื้นที่จังหวัดชายแดนเป็นไปด้วยความเรียบร้อย นายฉัตรชัย พรหมเลิศ ปลัดกระทรวงมหาดไทย ในฐานะหัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวข้องกับการสั่งการและประสานกับผู้ว่าราชการจังหวัดและผู้ว่าราชการกรุงเทพมหานคร ได้แจ้งแนวทางปฏิบัติให้ผู้ว่าราชการจังหวัดทุกจังหวัดดําเนินการในส่วนที่เกี่ยวข้อง ซึ่งจะเริ่มดําเนินการตั้งแต่วันนี้ (22 พ.ค.63) เป็นต้นไป โดยในช่วงแรกจะใช้ช่องทางจุดผ่านแดนถาวรสะพานมิตรภาพไทย – เมียนมาข้ามแม่น้ําเมยแห่งที่ 2 อําเภอแม่สอด จังหวัดตาก เพียงแห่งเดียวก่อน และสําหรับจุดผ่านแดนถาวรสะพานข้ามแม่น้ําสายแห่งที่ 2 อําเภอแม่สาย จังหวัดเชียงราย และจุดผ่านแดนถาวรอําเภอเมืองระนอง (ท่าเทียบเรือ) อําเภอเมืองระนอง จังหวัดระนอง จะแจ้งให้ทราบต่อไป โดยผู้เดินทางต้องแสดงหนังสือรับรองการเดินทางที่ออกให้โดยสถานเอกอัครราชทูตเมียนมาประจําประเทศไทย สํานักงานแรงงานเมียนมาในจังหวัดเชียงใหม่ หรือสํานักงานแรงงานเมียนมาในจังหวัดระนอง ซึ่งสามารถใช้ได้ทั้งรูปแบบของต้นฉบับหนังสือ และสําเนาหนังสือหรือเอกสารอิเล็กทรอนิกส์จากโทรศัพท์เคลื่อนที่ ต่อเจ้าหน้าที่ และผู้เดินทางต้องออกเดินทางตามกําหนดวันและช่องทางผ่านแดนที่ระบุไว้ในหนังสือรับรอง เพื่ออํานวยความสะดวกในการบริหารจัดการ โดยถึงจุดผ่านแดนก่อนเวลา 15.00 น. ของทุกวัน ซึ่งผู้เดินทางสามารถเดินทางได้ด้วยตนเอง หรือเดินทางกับรถบัสของบริษัท ขนส่ง จํากัด (บขส.) จากสถานีขนส่งหมอชิต
ศบค.มท. ได้เน้นย้ําให้จังหวัดที่เกี่ยวข้องกับบริหารจัดการ ทั้งจังหวัดต้นทาง จังหวัดพื้นที่เส้นทางผ่าน และจังหวัดปลายทางซึ่งเป็นที่ตั้งของจุดผ่านแดนถาวร อํานวยความสะดวกในการเดินทางกลับของแรงงานเมียนมา ทั้งการพิจารณาอนุญาตในการเดินทางข้ามเขตจังหวัดของแรงงานผู้มีหนังสือรับรอง การจัดเตรียมสถานที่รองรับและเฝ้าระวังการแพร่ระบาดของโรคติดเชื้อฯ ให้เป็นไปตามมาตรการที่กําหนด การบริหารจัดการการเดินทางออกจากประเทศไทยของแรงงานเมียนมาตามจํานวนที่ได้รับแจ้งในแต่ละวัน และมีการป้องกันการแพร่ระบาดของโรคติดเชื้อฯ ตามมาตรการการเว้นระยะห่างทางสังคม (Social Distancing) ที่เหมาะสม
กองสารนิเทศ สป.มท.
ครั้งที่ 72/2563
วันที่ 22 พ.ค. 2563